கேள்வி: பைரவி (திரைப்படம்) - தயாரிப்பு பற்றி நீங்கள் என்ன அறிந்துள்ளீர்கள்?
பதில்: கலைஞானம் சாண்டோ சின்னப்பத் தேவரின் படங்களுக்கு தொடர்ச்சியாக கதை எழுதிவந்தார். அதனால் கலைஞானத்தை படத்தை தயாரிக்குமாறும், அப்படத்திற்கு தான் நிதி உதவி செய்வதாகவும் கூறினார். எனவே கலைஞானம் ''விஸ்ரூபம்'' என்ற கதையை எழுதினார். அண்ணன் தங்கை பாசத்தை அடிப்படையாகக் கொண்ட கதை என்பதால் படத்திற்கு தங்கையின் பெயரான ''பைரவி'' என்ற பெயரை வைத்தார். அப்போது எதிர்மறைப் பாத்திரங்களில் நடித்துக்கொண்டிருந்த இரசினிகாந்து நடிப்பு பாணி கலைஞானத்தைக் கவர்ந்தது. பைரவி படத்தில் அவரை கதாநாயகனாக நடிக்க வைக்க முடிவு செய்து முன்பணம் கொடுத்தார். புதுமகங்களை நாயகனாக நடிக்க வைப்பதில்லை என்ற எண்ணம் கொண்ட எம். எம். ஏ. சின்னப்பா தேவர் ரஜினியை நாயகனாக நடிக்க வைப்பதை விரும்பவில்லை. அவரை எதிர்மறை பாத்திரத்தில் நடிக்கவைக்குமாறு கலைஞானத்திடம் கூறினார். அதற்கு கலைஞானம் மறுக்கவே பைரவி படத்திற்கு நிதி உதவி செய்ய மறுத்துவிட்டார். பின்னர் அப்போது பிரபல விநிதோகத்தராக இருந்த காதர் (ராஜ்கிரண் உடந்தை மணாளன் உள்ளிட்ட சிலர் கொடுத்த முன்பணத்தைக் கொண்டு படப் பணியைத் தொடங்கினார்.[https://www.hindutamil.in/news/cinema/tamil-cinema/1364730-bairavi-film-which-made-rajinikanth-a-superstar.html ரஜினிகாந்த் சூப்பர் ஸ்டார் ஆன ‘பைரவி’!, இந்து தமிழ் திசை, 8 சூன் 2025] எதிர்மறை வேடத்தில் நடிக்க கலைஞானம் முத்துராமனை அணுகினார், ஆனால் அவர் எதிர்மறை வேடத்தில் நடிக்க மறுத்துவிட்டார், இறுதியில் ஸ்ரீகாந்த் (பழைய தமிழ் நடிகர்) அந்த வேடத்திற்கு பேசி முடித்தார். எம். பாஸ்கர் இந்த படத்தின் மூலம் இயக்குநராக அறிமுகமானார்.